قوزیی قیبریس تورک جمهوریتی‌نین یئرلی اتومبیلی "گونسل"-ین سیناق سوروشو باشلاییب.
یاخین دوغو بیلیم یوردو (یدو) تدقیقات و اینکیشاف (آر-گئ) قروپ‌لاری و اتومبیل مهندیس‌لیگی بؤلومو طرفیندن اوزون ایللر داوام ائدن فعالیت‌لر نتیجه‌سی اولا‌راق اورتایا چیخان، فوریه 2020-جی ایل تاریخده تانیدیلان اؤلکه‌نین یئرلی و الکتریک‌لی اتومبیلی "گونسل"-ین ایلک مدلی " B9"-ون تست سوروشو هفته‌نین اولیندن بری‌دیر داوام ائدیر.
قوناق‌لار "گونسل"-ین یاخین دوغو بیلیم یوردو شهرجیگینده گونسل اوره تیم تاسیس لرینین سوروش ساحه‌سینده اتومبیلی تست ائدیرلر.
یاخین دوغو بیلیم یوردو ایداره هئیتی‌نین صدری پروفسور دؤکتور عیرفان سوات گونسل "گونسل"-ین قوزیی قیبریس تورک جمهوریتی، تورکیه و تورک دونیاسی‌نین دونیایا آچیلان قاپی اولاجاغینی سؤیله‌ییب.
گونسل "10 ایلدیر بو لاییحه اوزرینده چالیشیریق. 160 تورک مهندیس و دیزاینر هیجان و هوسله "گونسل"-ی اورده تمک اوچون گئجه-گوندوز ایشله‌دی. بو گون 3 پروتوتیپیمیز حاضیردیر، هیجانلیییق" دئییب.
"گونسل"-ین تئست سوروش‌لری 18-21 نوامبر تاریخ‌لرینده ایستانبول-دا کئچیریله‌جک "موسیاد اکسپو 2020" تیجارت سرگی‌سینده ده کئچیریله‌جک.
